कार्यक्रम की अध्यक्षता करते हुये करुणा शंकर उपाध्याय ने कहा कि हिन्दी में राजनेताओं के साक्षात्कारों पर आधारित पुस्तक नहीं है और इस कमी को पूरा करने का काम संजय सिंह ने किया है और वह बधाई के पात्र हैं। कार्यक्रम का कुशल संचालन ओम प्रकाश तिवारी ने किया। उन्होंने कहा कि राज-रंग अपने आपमें एक अनूठा प्रयास है। मैं राज-रंग के लिए संजय सिंह को बधाई देता हूं। संजय सिंह ने अपने लेखकीय वक्तव्य में आगन्तुकों का स्वागत किया और पुस्तक के बारे में विस्तार से प्रकाश डाला। धन्यवाद ज्ञापन डेक्कन हेराल्ड के पत्रकार मृत्युंजय बोस ने किया। उन्होंने कहा कि संजय सिंह की यह पुस्तक पत्रकारिता के विद्यार्थियों और मीडिया इंस्टीट्यूट्स के लिए बहुत ही उपयोगी साबित हो सकती है, बशत्रे पुस्तक उन तक पहुंचे।